కాందిశీకులతో మాట్లాడుతున్న పీఠాధిపతి
గుంతకల్లు, న్యూస్‌టుడే: ఆంధ్రా సహకార నూలుమిల్లు మూతపడటంతో ఉపాధి కోల్పోయిన శ్రీలంక కాందిశీకులకు తాము స్వయం ఉపాధి కల్పిస్తామని హంపి పీఠాధిపతి జగద్గురు శంకరాచార్య విద్యారణ్యభారతి స్వామి అన్నారు. పీఠాధిపతి శుక్రవారం శ్రీలంక కాందిశీకుల కాలనీలో పర్యటించారు. మిల్లు మూతపడటంతో తమ జీవితాలు దుర్భరంగా మారాయని, జీవించడం చాలా కష్టంగా మారిందని వాపోయారు. వారి కష్టాలు విని స్వామీజీ చలించిపోయారు. కాందిశీకులకు తాము అండగా ఉంటామని చెప్పారు. కూలీలుగా కాకుండా యజమానులుగా ఉండేలా చూస్తామని హామీ ఇచ్చారు. వ్యాపారాలు చేసుకోవడానికి అవసరమైన సామగ్రిని ఉచితంగా అందిస్తామని చెప్పారు. ఆ నలుగురు సేవాసమితి అధ్యక్షుడు మంజులా వెంకటేష్‌, సభ్యులు పాల్గొన్నారు.
kaandiseekulatoe maatlaadutunna peethaadhipati
guntakallu, neusetude: andhra sahakara noolumillu moothapadatamtho upaadhi kolpoina srilanka kaandiseekulaku taamu swayam upaadhi kalpistaamani hampi peethaadhipati jagadguru sankaracharya vidyaaranyabhaarati swami annaru. peethaadhipati sukravaaram srilanka kaandiseekula kaalaneelo paryatinchaaru. millu moothapadatamtho tama jeevitaalu durbharamgaa marayani, jeevinchadam chala kashtamgaa maarindani vaapoyaaru. vaari kashtaalu vini swamiji chalinchipoyaru. kaandiseekulaku taamu andagaa untaamani cheppaaru. kuuliilugaa kakunda yajamaanulugaa undela chustamani haami icharu. vyaapaaraalu chesukovadaniki avasaramaina saamagrini uchitamgaa andistaamani cheppaaru. aa naluguru sevasamiti adhyakshudu manjula venkatesh, sabhyulu paalgonnaaru.